Smernica Komisie 2002/40/ES

z 8. mája 2002,

ktorou sa vykonáva smernica Rady 92/75/EHS, pokiaľ ide o označovanie elektrických rúr pre domácnosti energetickými štítkami

(Text s významom pre EHP)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na smernicu Rady 92/75/EHS z 22. septembra 1992 o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch [1], a najmä na jej článok 9,

keďže:

(1) Smernica 92/75/EHS vyžaduje od Komisie prijímanie vykonávacích smerníc, pokiaľ ide o rôzne domáce spotrebiče vrátane elektrických sporákov.

(2) Použitie elektrickej energie elektrickými sporákmi predstavuje značnú časť celkového nároku na spotrebu energie domácností v rámci spoločenstva. Možnosť zníženia spotreby energie týmito spotrebičmi je značná.

(3) Harmonizované normy sú technické špecifikácie prijaté európskymi normalizačnými orgánmi, ktoré sú uvedené v prílohe I k smernici 98/34/ES Európskeho parlamentu a Rady z 22. júna 1998 o postupe pri poskytovaní informácií v oblasti technických noriem a predpisov [2], naposledy zmenenej a doplnenej smernicou 98/48/ES [3].

(4) Informácie týkajúce sa emisií hluku by sa mali udávať tam, kde to vyžadujú členské štáty podľa smernice Rady 86/594/EHS z 1. decembra 1986 o hluku vyvolávanom domácimi spotrebičmi [4].

(5) Smernica Rady 79/531/EHS zo 14. mája 1979, uplatňujúca na elektrické sporáky a smernica 79/530/EHS o označovaní spotreby elektrickej energie na štítkoch domácich spotrebičov [5], naposledy zmenená a doplnená aktom o pristúpení Rakúska, Fínska a Švédska, by sa mala zrušiť od dátumu, kedy táto smernica nadobudne platnosť.

(6) Opatrenia ustanovené v tejto smernici sú v súlade so stanoviskom výboru zriadeného podľa článku 10 smernice 92/75/EHS,

PRIJALA TÚTO SMERNICU:

Článok 1

1. Táto smernica sa vzťahuje na elektrické sporáky pre domácnosť napojené na elektrickú sieť vrátane sporákov, ktoré sú súčasťou väčších zariadení.

2. Táto smernica sa nevzťahuje na tieto sporáky:

a) sporáky, ktoré môžu použiť aj iné zdroje energie;

b) sporáky, ktoré nie sú zahrnuté do pôsobnosti harmonizovaných noriem spomenutých v článku 2;

c) prenosné sporáky, ktoré sú inými zariadeniami ako pevné zariadenia s hmotnosťou menšou ako 18 kg za predpokladu, že nie sú navrhnuté ako vstavané zariadenia.

3. Na spotrebu energie z parných zdrojov iných ako je zdroj horúcej pary, sa táto smernica nevzťahuje.

Článok 2

1. Informácie vyžadované touto smernicou sa získajú pomocou meraní urobených v súlade s harmonizovanými normami prijatými Európskym výborom pre normalizáciu v oblasti elektrotechniky (CENELEC) podľa splnomocnenia Komisie v súlade so smernicou 98/34/ES; referenčné čísla meraní boli zverejnené v Úradnom vestníku Európskych spoločenstiev spolu s referenčnými číslami meraní uskutočnenými jednotlivými členskými štátmi podľa národných noriem, do ktorých boli premietnuté tieto harmonizované normy.

Ustanovenia príloh I, II a III k tejto smernici požadujúce poskytnutie informácie vzťahujúcej sa na hluk, sa použije len v prípade, kde túto informáciu vyžadujú členské štáty podľa článku 3 smernice 86/594/EHS. Táto informácia sa meria v súlade s touto smernicou.

2. Výrazy použité v tejto smernici majú rovnaký význam ako výrazy použité v smernici 92/75/EHS.

Článok 3

1. Technická dokumentácia spomenutá v článku 2 ods.3 smernice 92/75/EHS zahŕňa:

a) meno a adresu dodávateľa;

b) všeobecný opis typu dostatočný na jednoznačnú a ľahkú rozoznateľnosť;

c) informáciu vrátane dôležitých nákresov týkajúcich sa hlavných konštrukčných znakov typu, najmä prvkov, ktoré podstatne ovplyvňujú jeho energetickú spotrebu;

d) správy o príslušných skúškach merania vykonávaných podľa skúšobných postupov harmonizovaných noriem spomenutých v článku 2 ods.1;

e) návody na obsluhu a používanie, ak nejaké sú.

2. Štítok spomenutý v článku 2 ods. 1 smernice 92/75/EHS bude taký, ako je upresnené v prílohe I k tejto smernici.

Štítok je umiestený na dverách spotrebiča, takým spôsobom, aby bol jasne viditeľný a nezastretý. V prípade sporákov s viacerými dutinami, každá dutina bude mať svoj vlastný štítok, okrem dutiny, ktorá nie je zahrnutá do pôsobnosti harmonizovaných noriem spomenutých v článku 2.

3. Obsah a úprava mikrofišu uvedeného v článku 2 ods.1 smernice 92/75/EHS budú také, ako je upresnené v prílohe II k tejto smernici.

4. V prípade, keď sú zariadenia ponúkané na predaj, prenájom, alebo kúpu na splátky prostredníctvom tlačeného alebo písomného oznámenia alebo inými prostriedkami, kde sa nemôže predpokladať, že potenciálny zákazník uvidí zariadenie vystavené, ako napríklad písomná ponuka, katalóg zásielkového predaja, reklamy na Internete alebo iné elektronické médiá, do tohoto oznámenia sa zahrnú všetky informácie upresnené v prílohe III.

Táto požiadavka takisto platí, pokiaľ ide o ponuky vstavaných sporákov pre ucelené kuchyne.

5. Kategória energetickej účinnosti každej dutiny sporáka je stanovená v súlade s prílohou IV.

6. Primerané výrazy, ktoré sa používajú na štítok a mikrofiš uvedené v článku 2 ods.1 smernice 92/75/EHS sú vybrané z tabuľky popísanej v prílohe V k tejto smernici.

Článok 4

Členské štáty povolia do 30. júna 2003 umiestnenie na trhu, obchodovanie a/alebo vystavenie výrobkov a distribúciu oznámení spomenutých v článku 3 ods.4, ktoré nevyhovujú tejto smernici.

Článok 5

1. Členské štáty prijmú a uverejnia do 31. decembra 2002 opatrenia potrebné na dosiahnutie súladu s touto smernicou. Bezodkladne o tom informujú Komisiu.

Tieto opatrenia sa budú uplatňovať od 1. januára 2003.

Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

2. Členské štáty oznámia Komisii ustanovenia vnútroštátneho(-ych) predpisu(-ov), ktoré prijmú v oblasti pôsobnosti tejto smernice.

Článok 6

Smernica 79/531/EHS sa ruší s účinnosťou od 1. januára 2003.

Článok 7

Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.

Článok 8

Táto smernica je adresovaná členským štátom.

V Bruseli 8. mája 2002

Za Komisiu

Loyola De Palacio

podpredseda

[1] Ú. v. ES L 297, 13.10.1992, s.16.

[2] Ú. v. ES L 204, 21.7.1988, s. 37.

[3] Ú. v. ES L 217, 5.8.1988, s. 18.

[4] Ú. v. ES L 344, 6.12.1986, s. 24.

[5] Ú. v. ES L 145, 13.6.1979, s. 7.

--------------------------------------------------

PRÍLOHA I

ŠTÍTOK

Vzor štítku

1. Štítok sa vyhotoví v príslušnej jazykovej verzii výberom z nasledovných obrázkov:

+++++ TIFF +++++

2. Tieto poznámky vymedzujú informácie, ktoré treba uviesť:

Poznámka

I. Meno alebo obchodná značka dodávateľa.

II. Dodávateľov identifikátor typu.

III. Kategória energetickej účinnosti dutiny(-ín) typu stanoveného v súlade s prílohou IV. Vrchol šípky obsahujúci písmeno ukazovateľa sa umiestni na rovnakej úrovni ako vrchol príslušnej šípky kategórie.

Výška šípky obsahujúca písmeno ukazovateľa nebude menšia ako — a nie viac ako dvojnásobok — výšky šípiek kategórií.

IV. Bez toho, aby boli dotknuté akékoľvek požiadavky podľa schémy environmentálnej značky v rámci spoločenstva, v prípadoch, kde bolo typu udelené "environmentálna značka Európskej únie" podľa nariadenia (ES) č. 1980/2000 Európskeho parlamentu a Rady zo 17. júla 2000 o revidovanej metóde spoločenstva pri udeľovaní environmentálnej značky [1], možno doplniť kópiu environmentálnej značky.

V. Spotreba energie v kWh pre funkciue) zohrievania (obvyklé a/alebo povinné prúdenie vzduchu) (zariadení), ktorá sa zakladá na štandardnej záťaži stanovenej v súlade so skúšobnými postupmi harmonizovaných noriem spomenutých v článku 2.

VI. Použiteľný objem dutiny v litroch, stanovený v súlade s harmonizovanými normami spomenutými v článku 2.

VII. Veľkosť zariadenia je stanovená nasledovne:

malý: | 12 l ≤ objem < 35 l |

stredný: | 35 l ≤ objem < 65 l |

veľký: | 65 l ≤ objem. |

Táto šípka ukazovateľa sa umiestni na rovnakej úrovni ako príslušná veľkosť.

VIII. Tam, kde je to vhodné, sa hluk meraný počas funkcie určujúcej energetickú výkonnosť, stanoví v súlade so smernicou 86/594/EHS [2].

NB:

Rovnocenné výrazy v jazykoch iných, ako sú tie, ktoré sú uvedené vyššie, sú vysvetlené v prílohe V.

Tlač

3. Táto časť vymedzuje určité aspekty štítku, a to:

Použité farby:

CMYK — cyanová (modrozelená farba), fuchsínová, žltá, čierna.

Ex. 07X0: 0 % cyanová (modrozelená farba), 70 % fuchsínová, 100 % žltá, 0 % čierna.

Šípky

A X0X0

B 70X0

C 30X0

D 00X0

E 03X0

F 07X0

G 0XX0

Kontúrovacia farba: X070

Farba podkladu energetickej výkonnosti šípky ukazovateľa kategórie je čierna.

Celý text je čierny. Pozadie je biele.

+++++ TIFF +++++

[1] Ú. v. ES L 237, 21.9.2000, s.1.

[2] Príslušné normy sú EN 60704–2–10 (meranie hluku) a EN 60704-3 (preskúšavanie).

--------------------------------------------------

PRÍLOHA II

MIKROFIŠ

Mikrofiš obsahuje nasledovné informácie. Informácie môžu byť uvedené vo forme tabuľky zahŕňajúcej niekoľko typov dodávaných rovnakým dodávateľom, v tomto prípade sa uvedú v stanovenom poradí alebo tak, aby sa približovali opisu zariadenia:

1. obchodná značka dodávateľa;

2. dodávateľov identifikátor typu;

3. kategória energetickej účinnosti dutiny(-ín) typu stanoveného v súlade s prílohou IV. Vyjadrená ako "Kategória energetickej účinnosti na stupnici A (účinnejšia) do G (menej účinná)". V prípadoch, keď sa táto informácia poskytuje v tabuľke, môže to byť vyjadrené inými prostriedkami, za predpokladu že je jasné, že stupnica je od A (účinnejšia) do G (menej účinná). Označenie funkcie zohrievania, v ktorej je stanovená kategória energetickej účinnosti;

4. v prípadoch, keď sa informácia poskytuje v tabuľke, a keď niektorému zo zariadení uvedených v tabuľke bolo udelené "environmentálna značka Európskej únie" podľa nariadenia (ES) č. 1980/2000, možno sem zahrnúť túto informáciu. V tomto prípade sa v záhlaví riadku uvedie "environmentálna značka Európskej únie", a záznam pozostáva z kópie symbolu environmentálnej značky. Toto ustanovenie sa použije bez toho, aby boli dotknuté akékoľvek požiadavky podľa schémy environmentálnej značky spoločenstva;

5. spotreba energie v kWh pre funkciue) zohrievania, (obvyklé a/alebo povinné prúdenie vzduchu a/alebo horúcej pary) (zariadení), ktorá sa zakladá na štandardnej záťaži stanovenej v súlade so skúšobnými postupmi harmonizovaných noriem spomenutých v článku 2;

6. použiteľný objem dutiny v litroch, stanovený v súlade s harmonizovanými normami spomenutými v článku 2;

7. veľkosť je stanovená nasledovne:

malý: | 12 l ≤ objem < 35 l |

stredný: | 35 l ≤ objem < 65 l |

veľký: | 65 l ≤ objem. |

Táto šípka ukazovateľa sa umiestni na rovnakej úrovni ako príslušná veľkosť;

8. čas spotrebovaný na "uvarenie" štandardnej várky stanovený v súlade so skúšobnými postupmi harmonizovaných noriem, ktoré sú uvedené v článku 2;

9. tam, kde je to vhodné sa hluk meraný počas funkcie určujúcej energetickú účinnosť stanoví v súlade so smernicou 86/594/EHS [1];

10. popis o spotrebe elektriny, keď sa nevykonáva funkcia zohrievania a sporák je v programe najnižšej spotreby elektriny akonáhle bude dostupná primeraná harmonizovaná norma pre pevné straty;

11. plocha najväčšej plochy na pečenie vyjadrená v cm2 a stanovená ako "povrchová plocha" podľa harmonizovanej normy spomenutej to v článku 2.

Ak je kópia štítku, buď farebná alebo v čierno–biela, zahrnutá v mikrofiši, potom je potrebné pridať len ďalšiu informáciu.

NB:

Rovnocenné výrazy, v jazykoch iných, ako sú tie, ktoré sú uvedené vyššie, sú vysvetlené v prílohe V.

[1] Príslušné normy sú EN 60704–2–10 (meranie hluku) a EN 60704-3 (preskúšavanie).

--------------------------------------------------

PRÍLOHA III

ZÁSIELKOVÁ SLUŽBA A INÝ PREDAJ TOVARU NA DIAĽKU

Katalógy zásielkovej služby, oznámenia, písomné ponuky, reklamy na Internete alebo na iných elektronických médiách uvedených v článku 3 ods. 4, vrátane ponúk pre vstavané sporáky pre ucelené kuchyne, budú obsahovať nasledovné informácie poskytnuté v stanovenom poradí:

1. obchodná značka a dovozcov identifikátor typu | (Príloha II, body 1 a 2) |

2. kategória energetickej účinnosti | (Príloha II, bod 3) |

3. spotreba energie | (Príloha II, bod 5) |

4. použiteľný objem | (Príloha II, bod 6) |

5. veľkosť | (Príloha II, bod 7) |

6. hluk | (Príloha II, bod 9). |

V prípadoch, keď sa poskytne ďalšia informácia obsiahnutá v mikrofiši, vymedzí sa vo forme uvedenej v prílohe II a zahrnie sa vo vyššie uvedenej tabuľke v poradí požadovanom pre mikrofiš.

NB:

Rovnocenné výrazy, v jazykoch iných, ako sú tie, ktoré sú uvedené vyššie, sú vysvetlené v prílohe V.

--------------------------------------------------

PRÍLOHA IV

KATEGÓRIA ENERGETICKEJ ÚČINNOSTI

Kategória energetickej účinnosti dutiny sa stanoví nasledovne:

Tabuľka 1 — Dutiny s malým objemom

Kategória energetickej účinnosti | Spotreba energie E [1] (kWh)vychádzajúca zo štandardného zaťaženia |

A | E < 0,60 |

B | 0,60 ≤ E < 0,80 |

C | 0,80 ≤ E < 1,00 |

D | 1,00 ≤ E < 1,20 |

E | 1,20 ≤ E < 1,40 |

F | 1,40 ≤ E < 1,60 |

G | 1,60 ≤ E |

Tabuľka 2 — Dutiny so stredným objemom

Kategória energetickej účinnosti | Spotreba energie E [2](kWh)vychádzajúca zo štandardného zaťaženia |

A | E < 0,80 |

B | 0,80 ≤ E < 1,00 |

C | 1,00 ≤ E < 1,20 |

D | 1,20 ≤ E < 1,40 |

E | 1,40 ≤ E < 1,60 |

F | 1,60 ≤ E < 1,80 |

G | 1,80 ≤ E |

Tabuľka 3 — Dutiny s veľkým objemom

Kategória energetickej účinnosti | Spotreba energie E [3] (kWh)Vychádzajúca zo štandardného zaťaženia |

A | E < 1,00 |

B | 1,00 ≤ E < 1,20 |

C | 1,20 ≤ E < 1,40 |

D | 1,40 ≤ E < 1,60 |

E | 1,60 ≤ E < 1,80 |

F | 1,80 ≤ E < 2,00 |

G | 2,00 ≤ E |

[1] Stanovená podľa prílohy I, poznámka V.

[2] Stanovená podľa prílohy I, poznámka V.

[3] Stanovená podľa prílohy I, poznámka V.

--------------------------------------------------

ANNEX V

VÝRAZY, KTORÉ SA MAJÚ POUŽÍVAŤ NA ŠTÍTKU A MIKROFIŠI

| | | ES | DA | DE | EL | EN | FR | IT | NL | PT | SV | FI |

Ä | | | Energía | Energi | Energie | Evέργεια | Energy | Énergie | Energia | Energie | Energia | Energi | Energia |

Ä | | | Horno eléctrico | El-ovne | Elektrobacköfen | Hλεκтρικóς φoύρνος | Electric oven | Four electrique | Forno elettrico | Elektrische oven | Forno eléctrico | Elektrisk ugn | Sähköuuni |

I | 1 | 1 | Fabricante | Mærke | Hersteller | Προμηθευτής | Manufacturer | Fabricant | Costruttore | Fabrikant | Fabricante | Leverantör | Tavarantoimittaja |

II | 2 | 1 | Modelo | Model | Modell | Movτέλο | Model | Modèle | Modello | Model | Modelo | Modell | Malli |

Ä | | | Más eficiente | Lavt forbrug | Niedriger Verbrauch | Πιο αποδοτικό | More efficient | Économe | Bassi consumi | Efficiënt | Mais eficiente | Låg förbrukning | Vähän kuluttava |

Ä | | | Menos eficiente | Højt forbrug | Hoher Verbrauch | Λιγότερο αποδοτικό | Less efficient | Peu économe | Alti consumi | Inefficiënt | Menos eficiente | Hög förbrukning | Paljon kuluttava |

| 3 | 2 | Clase de eficiencia energética… en una escala que abarca de A (más eficiente) a G (menos eficiente) | Relativt energiforbrug… på skalaen A (lavt forbrug) til G (højt forbrug) | Energieeffizienzklasse… auf einer Skala von A (nierdriger Verbrauch) bis G (hoher Verbrauch) | Τάξη ενεργειακής απóδοσης… σε μια κλίμακα απó τo A (πιo αποδοτικó) έως το G (λιγότερο αποδοτικό) | Energy efficiency class… on a scale of A (more efficient) to G (less efficient) | Classement selon son efficacité énergétique… sur une échelle allant de A (économe) à G (peu économe) | Classe di efficienza energetica… su una scala da A (bassi consumi) a G (alti consumi) | Energie-efficiëntieklasse… op een schaal van A (efficiënt) tot G (inefficiënt) | Clase de eficiência energética… numa escala de A (eficiente) a G (ineficiente) | Energieffektivitetsklass på en skala från A (låg förbrukning) till G (hög förbrukning) | Energiatehokkuusluokka asteikolla A:sta (vähän kuluttava) G:hen (paljon kuluttava) |

| | | Superficie de cocción | Bageareal | Backfläche | Επιφάνεια ψησίματος | Baking area | Surface de cuisson | Superficie di cottura | Bakoppervlak | Zona de cozedura | Bakningsyta | Paistoala |

V | 5 | 3 | Consumo de energía | Energiforbrug | Energieverbrauch | Kαταvάλωση εvέργειας | Energy consumption | Consommation d'énergie | Consumo di energia | Energieverbruik | Consumo de energia | Energiförbrukning | Energiankulutus |

V | 5 | 3 | kWh | kWh | kWh | kWh | kWh | kWh | kWh | kWh | kWh | kWh | kWh |

V | 5 | 3 | Función de calentamiento | Opvarmningsfunktion | Beheizung | Λειτουργία θέρπανοης | Heating function | Fonction chauffage | Funzione di riscaldamento | Verhittingsfunctie | Função de aquecimento | Värmningsfunktion | Kuumennustapa |

V | 5 | 3 | Calentamiento convencional | Traditionel opvarmning | Konventionelle Beheizung | Συμβατική | Conventional | Classique | Convezione naturale | Conventioneel | Convencional | Konventionell värmning | Ylä-alalämpö |

V | 5 | 3 | Convección forzada | Varmluft | Umluft/Heiβluft | Με κuκλοφορία θερμού αέρα | Forced air convection | Convection forcée | Funzione di riscaldamento a convezione forzata | Geforceerde luchtconvectie | Convecção forçada de ar | Värmning med varmluft | Kiertoilma |

V | 5 | 3 | Con carga normal | Baseret på standardbelastning | Bei Standardbeladung | Με βάση τuποποιημέvo φορτίο | Based on srandard load | Calculée en charge normalisée | Riferito al carico normalizzato | Gebaseerd op normbelasting | Com base na carga-padrão | Baserad på provning med standardlast | Perustuu standardin mukaiseen testiin |

VI | 6 | 4 | Volumen neto (litros) | Nettovolumen (liter) | Nettovolumen (Liter) | Ωφέλιμος όγκος (Λίτρα) | Usable volume (litres) | Volume utile (litres) | Volume utile (litri) | Netto volume (liter) | Volume útil Litros | Användbar volym (liter) | Käyttötilavuus (litraa) |

VII | 7 | 5 | Tipo | Type | Typ | Tύπος | Size | Type | Tipo | Type | Tipo | Storlek | Koko |

VII | 7 | 5 | Pequeño | Lille | Klein | Mικρός | Small | Faible volume | Piccolo | Klein | pequeno | Liten | Pieni |

VII | 7 | 5 | Medio | Mellemstort | Mittel | Мεσαίος | Medium | Volume moyen | Medio | Middelgroot | médio | Medelstor | Keskikokoinen |

VII | 7 | 5 | Grande | Stort | Groβ | Mεγάλος | Large | Grand volume | Grande | Groot | grande | Stor | Suuri |

| 8 | | Tiempo de cocción con carga normal | Tilberedningstig ved standardbelastning | Kochzeit bei Standardbeladung | Xρόνος για ψήσιμο τuποποιημένοu φορτίοu | Time to cook standard load | Temps de cuisson en charge normale | Tempo necessario per cottura carico normale | Bereidingstijd bij standaardbelastning | Tempo de cozedura da carga-padrão | Tillagningstid för en standardlast | Paistoaika vakiokuormalla |

VIII | 9 | 6 | Ruido [dB(A) re 1 pW] | Lydeffektniveau dB(A) (Støj) | Geräusch (dB(A) re 1 pW) | Θόρυβος [dB(A) ανά 1 pW] | Noise (dB(A) re 1 pW) | Bruit [dB(A) re 1 pW] | Rumore [dB(A) re 1 pW] | Geluidsniveau dB(A) re 1 pW | Nível de ruído dB(A) re 1 pW | Bullernivå dB(A) | Ääni (dB(A) re 1 pW) |

Ä | | | Ficha de información detallada en los folletos del producto | Brochurerne om produkterne indeholder yderligere oplysninger | Ein Datenblatt mit weiteren Geräteangaben ist in den Prospekten enthalten | Περισσότερες πληροφορίες οτο ενημερωτικό φuλλάδιο | Further information is contained in product brochures | Une fiche d'information détaillée figure dans la brochure | Gli opuscoli illustrativi contengono una scheda particolareggiata | Een kaart met nadere gegevens is opgenomen in de brochures over het apparaat | Ficha pormenorizada em folheto do produto | Produktbroshyren innehåller ytterligare information | Tuote-esitteissä on lisätietoja |

| 11 | | Superficie de la placa de cocción de mayor tamaño | Arealet af den største bageplade | Gröβe des gröβten Backblechs | Н μεγαλύτερη επιφάνεια ψησίματος εκφραζόμενη | The area of the largest baking sheet | Aire de la surface de la plus grande plaque pour patisserie | Superficie del piano di cottura più grande | Oppervlakte van de grootste bakplaat | Área da superfície da maior placa de pastelaria | Ytan för den största bakplåten | Suurimman leivinpellin ala |

Ä | | | Norma EN 50304 | Standard: EN 50304 | Norm EN 50304 | Πρότuπο EN 50304 | Norm EN 50304 | Norme EN 50304 | Norma EN 50304 | Norm EN 50304 | Norma EN 50304 | Standard EN 50304 | Standardi EN 50304 |

| | | Directiva 2002/40/CE sobre etiquetado energético de los hornos eléctricos | Direktiv 2002/40/EF om energimærkning af el-ovne | Richtlinie Energieetikettierung 2002/40/EG für Elektrobacköfen | Oδηγία 2002/40/EK για την επισήμανση της κατανάλωσης ηλεκτρικής ενέργειας | Energy Label Directive 2002/40/EC of electric ovens | Directive "Étiquetage énergétique" 2002/40/CE des fours électriques | Direttiva 2002/40/CE sull'etichettatura dei forni elettrici | Richtlijn 2002/40/EG over energieetikettering van elektrische ovens | Directiva "étiquetagem energética" 2002/40/CE dos fornos eléctricos | Direktiv 2002/40/EG om energimärkning av elektriska hushållsugnar | Direktiivi 2002/40/EY sähköuunien energiamerkinnästä |

--------------------------------------------------